Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 306/04)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Terre Tollesi«/»Tullum«

Referencenummer: PDO-IT-A0742-AM03

Meddelelsesdato: 20.6.2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændring af en traditionel benævnelse og overgang fra en DOC til en DOCG

Beskrivelse og begrundelse

Formålet med anmodningen om ændring af varespecifikationen for DOC »Terre Tollesi« eller »Tullum« er at gå over til en kontrolleret og garanteret oprindelsesbetegnelse (DOCG), hvorved den i artikel 112, litra a), i forordning (EU) nr. 1308/2013 omhandlede benævnelse ændres.

Dette krav afspejler behovet for, at de virksomheder, der opererer i det afgrænsede område, kan udvikle produktionen af de mest avancerede druesorter med hensyn til kvalitet, men som takket være denne nye benævnelse måske kan opnå bedre resultater med hensyn til både image og markedstilfredshed.

Ændringen vedrører:

— i varespecifikationen: benævnelsen DOC ændres til DOCG i hele dokumentet

— i enhedsdokumentet: afsnittet »Traditionelle benævnelser«, litra a).

2. Ikke-repræsentative vine udgår

Beskrivelse og begrundelse

Med ændringen udgår de fleste vintyper, der er omhandlet i den gældende varespecifikation, således at kun de vintyper, der repræsenterer den typiske og unikke karakter, som vine med den foreslåede DOCG har, bevares. Producenterne er således af den opfattelse, at kun rødvine fremstillet af Montepulciano (Rosso og Rosso Riserva) og hvidvine fremstillet af Pecorino og Passerina fuldt ud vil kunne udtrykke og repræsentere de særlige egenskaber, der kendetegner Tollo-området.

Disse valg bekræftes i vidt omfang af de undersøgelser af vindyrkningsområdet, der er blevet gennemført i de senere år, og som har vist, at disse valg var de rigtige, og at det var nødvendigt kun at fokusere på visse naturligt hjemmehørende sorter, som i denne region finder de bedste betingelser for dyrkning af druer med enestående egenskaber.

Ændringen vedrører:

— i varespecifikationen: de i artikel 1, 2, 4, 5, 6 og 9 nævnte vintyper, som udgår

— i enhedsdokumentet: afsnittet »Beskrivelse af vinene« afsnittet »Maksimumsudbytter« afsnittet »Tilknytning til området«.

3. Ændring af vinenes ampelografiske identitet

Beskrivelse og begrundelse

Valget af druesorten Montepulciano som den fremherskende druesort i den ampelografiske identitet af rødvine med den foreslåede DOCG »Terre Tollesi« eller »Tullum« (mindst 95 % mod 90 %) bekræftes og understøttes, mens minimumsprocenten på 90 % for hvidvine fremstillet af de hjemmehørende druesorter Pecorino og Passerina bekræftes. For såvel rødvine som hvidvine gælder det, at de resterende henholdsvis 5 % og 10 % kan stamme fra druesorter af samme farve, der findes på bedriften og er egnet til dyrkning i regionen Abruzzo, alene eller sammen.

Eftersom kun visse specifikke typer af vine skal ændres/anerkendes, udgår alle andre blandinger af druesorter for de vintyper, der udgår, og som derfor ikke er omfattet af varespecifikationen for den foreslåede DOCG.

Ændringen vedrører:

— i varespecifikationen: artikel 2

— i enhedsdokumentet: afsnittet »Vigtigste druesorter«.

4. Standarder for vindyrkning

Beskrivelse og begrundelse

Idet der ses bort fra eksisterende vinstokke, foreslås det for nyplantninger og genplantninger, at beplantningstætheden ikke må være under 1 600 stokke pr. hektar, når der dyrkes under pergola i Abruzzo, og 4 000 stokke pr. hektar, når der dyrkes i rækker (i stedet for 3 300 som fastsat i den gældende varespecifikation). Denne anmodning imødekommer behovet for at give vinproducenterne mulighed for bedre at forvalte nyplantninger henset ligeledes til resultaterne af undersøgelserne af vindyrkningsområdet i det pågældende område.

Med hensyn til maksimumsproduktionen af druer pr. hektar og minimumsalkoholindholdet udtrykt i volumen udgår alle parametrene for de typer, der ikke er omfattet af den foreslåede DOCG.

Ændringen vedrører:

— i varespecifikationen: artikel 4

— i enhedsdokumentet: afsnittet »Maksimumsudbytter«.

5. Standarder for vinfremstilling

Beskrivelse og begrundelse

Alle henvisninger til de typer, der ikke er omfattet af den foreslåede DOCG, udgår. Desuden foreslås det, at ordet »træfade« erstattes med »beholdere af træ« for at undgå eventuelle misforståelser vedrørende anvendelsen af dette udtryk, navnlig med hensyn til deres kapacitet.

Ændringen vedrører:

— i varespecifikationen: artikel 5.

6. Benævnelse og præsentation

Beskrivelse og begrundelse

Ingen af ændringerne vedrører den organoleptiske beskrivelse af de vine, der er omfattet af den foreslåede DOCG, dvs. typerne Rosso, Rosso Riserva, Pecorino og Passerina Spumante, som pålideligt afspejler de grundlæggende kendetegn ved referencesorterne, mens alle beskrivelserne af de typer, der udgår, og som ikke er omfattet af den foreslåede varespecifikation, udgår.

Med henblik på at forbedre de nævnte produkters kvalitet foreslås det at øge det samlede syreindhold i typen Rosso fra 4,50 g/l til 5,00 g/l. Desuden foreslås det, at minimumsindholdet af sukkerfrit ekstrakt i typerne Rosso og Rosso Riserva øges fra 26 til 28 g/l for førstnævntes vedkommende og fra 28 til 30 g/l for sidstnævntes vedkommende, idet disse grænseværdier i vid udstrækning nås, hvilket kan ses af det fremragende arbejde, som bedrifterne, først og fremmest vingårdene og dernæst vinlagrene, udfører.

Ændringen vedrører:

— i varespecifikationen: artikel 6

— i enhedsdokumentet: afsnittet »Beskrivelse af vinene«

7. Emballering

Beskrivelse og begrundelse

Det foreslås at lade de typer af beholdere, der ikke anses for at være egnede til denne betegnelse, udgå, nemlig følgende formater: 0,200.

Eftersom kun glasbeholdere kan anvendes, anses alle de lukkemekanismer, der er fastsat i de gældende bestemmelser, for at være egnede med undtagelse af crown cork og glasprop.

Ændringen vedrører:

— i varespecifikationen: artikel 8.

8. Tilknytning til det geografiske område

Beskrivelse og begrundelse

Der er foretaget mindre ændringer i beskrivelsen af den ampelografiske identitet og typologien af de produkter, der er omfattet af den foreslåede varespecifikation, for at tilpasse denne til beskrivelsen.

Ændringen vedrører:

— i varespecifikationen: artikel 9.

ENHEDSDOKUMENT

1. Betegnelse(r)

»Terre Tollesi«

»Tullum«

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

5. Mousserende kvalitetsvin

15. Vin af let tørrede druer

4. Beskrivelse af vinen/vinene

»Terre Tollesi« eller »Tullum Rosso« og »Terre Tollesi« eller »Tullum Rosso Riserva«

Farve: rubinrød med lilla toner, som ændres i retning af granatrød under modningen

Duft: vinagtig, subtil, intens, karakteristisk

Smag: tør, fyldig, harmonisk, med lette tanniner, fløjlsblød

Totalt minimumsalkoholindhold udtrykt i volumen: 13 % vol. (13,5 % vol. for benævnelsen »Riserva«).

Minimumsindhold af sukkerfrit ekstrakt: 26 g/l (28 g/l for benævnelsen »Riserva«).

De analyseparametre, der ikke findes i nedenstående tabel, overholder de grænseværdier, der er fastsat i den nationale lovgivning og i EU-lovgivningen.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold 5 g/l udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalindhold af svovldioxid (i mg/l)

»Terre Tollesi« eller »Tullum Pecorino«

Farve: en mere eller mindre intens strågul

Duft: frugtagtig, fin, karakteristisk

Smag: tør, frisk, delikat, harmonisk.

Totalt minimumsalkoholindhold udtrykt i volumen: Alkoholindholdet er: Minimum 13 % vol.

Minimumsindhold af sukkerfrit ekstrakt: 18 g/l.

De analyseparametre, der ikke findes i nedenstående tabel, overholder de grænseværdier, der er fastsat i den nationale lovgivning og i EU-lovgivningen.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold 5 g/l udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalindhold af svovldioxid (i mg/l)

»Terre Tollesi« eller »Tullum Passerina«

Farve: sart strågul

Duft: frugtagtig, delikat, karakteristisk

Smag: tør, frisk, harmonisk.

Totalt minimumsalkoholindhold udtrykt i volumen: 12,5 % vol.

Minimumsindhold af sukkerfrit ekstrakt: 18 g/l.

De analyseparametre, der ikke findes i nedenstående tabel, overholder de grænseværdier, der er fastsat i den nationale lovgivning og i EU-lovgivningen.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold 5 g/l udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalindhold af svovldioxid (i mg/l)

»Terre Tollesi« eller »Tullum Spumante«

Farve: strågul

Duft: karakteristisk, behagelig

Smag: fra brut nature til mild, frisk, harmonisk, behagelig, karakteristisk.

Totalt minimumsalkoholindhold udtrykt i volumen: Alkoholindholdet er: 12 % vol.

Minimumsindhold af sukkerfrit ekstrakt: 18 g/l.

De analyseparametre, der ikke findes i nedenstående tabel, overholder de grænseværdier, der er fastsat i den nationale lovgivning og i EU-lovgivningen.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold 5 g/l udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalindhold af svovldioxid (i mg/l)

5. Vinfremstillingspraksis

a) Væsentlige ønologiske fremgangsmåder

INGEN

b) Maksimumsudbytter

»Terre Tollesi« eller »Tullum Rosso«

12 000 kg druer pr. hektar

»Terre Tollesi« eller »Tullum Rosso«

84 hektoliter pr. hektar

»Terre Tollesi« eller »Tullum Spumante«

84 hektoliter pr. hektar

»Terre Tollesi« eller »Tullum Rosso Riserva«

9 000 kg druer pr. hektar

»Terre Tollesi« eller »Tullum Pecorino«

63 hektoliter pr. hektar

»Terre Tollesi« eller »Tullum Rosso Riserva«

63 hektoliter pr. hektar

»Terre Tollesi« eller »Tullum Pecorino«

9 000 kg druer pr. hektar

»Terre Tollesi« eller »Tullum Passerina«

9 000 kg druer pr. hektar

»Terre Tollesi« eller »Tullum Passerina«

63 hektoliter pr. hektar

6. Afgrænset geografisk område

De druer, der anvendes til fremstilling af vin med den kontrollerede oprindelsesbetegnelse »Terre Tollesi« eller »Tullum«, skal være høstet udelukkende i produktionsområdet, der dækker hele Tollo kommune i provinsen Chieti.

7. Primære druesorter

Chardonnay B.

Passerina B.

Pecorino B.

Montepulciano N.

8. Tilknytning til det geografiske område

»Terre Tollesi« eller »Tullum«

Tollo-områdets særlige orografi, der er kendetegnet ved store bakker, der skråner ned mod Adriaterhavet, og tilstedeværelsen af det storslåede bjergmassiv Majella, kombineret med vingårdenes fremragende beliggenhed, en god luftudskiftning og fravær af stillestående vand sikrer optimale vækstbetingelser for de druesorter, der dyrkes i området, og resulterer i druer af høj kvalitet med de typiske egenskaber. Interaktionen mellem de naturlige og de menneskelige faktorer, der er tæt forbundet med den historiske tradition og med moderne dyrknings- og vinfremstillingsmetoder, gør det muligt at opnå hvidvine og rødvine med specifikke og karakteristiske egenskaber, der er typiske for området og de anvendte vinsorter.

9. Andre vigtige betingelser (aftapning, mærkning og andre krav)

Aftapning inden for det afgrænsede område

Retsgrundlag:

EU-lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Vinfremstillingen, lagringen, aftapningen og modningen skal finde sted i det i artikel 3 afgrænsede produktionsområde med henblik på at bevare produkternes særlige kendetegn og omdømme og således garantere deres oprindelse.

Link til varespecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14053

(1) EUT L 9 af 11.1.2019, s. 2.